তাঁর ক্যাডেট প্রশিক্ষণের সময়কাল ছিল আট মাস। ১৯৬৭ সালের ৫ অক্টোবর থেকে ১৯৬৮ সালের ১ জুন পর্যন্ত। একই বছরের ২ জুন ইঞ্জিনিয়ারিং কোরে কমিশন লাভ করেন। ১৯৬৮ সালের ৩ ডিসেম্বর তিনি সেকেন্ড লেফটেন্যান্ট পদ থেকে লেফটেন্যান্ট পদে প্রমোশন পান। তিনি মুলতান ও রিসালপুর ক্যাম্পে প্রশিক্ষণ গ্রহণ করেন। অফিসার্স বেসিক কোর্স ২৯ সম্পন্ন করেন রিসালপুর থেকে। ১ জানুয়ারি ১৯৬৯ থেকে ৩১ জুন ১৯৭০ পর্যন্ত এই কোর্সের মেয়াদ ছিল। ১৯৭০ সালের ৩০ আগস্ট তাঁর ক্যাপ্টেন পদে প্রমোশন হয়। তিনি অত্যন্ত দক্ষতার সঙ্গে ‘বম্ব ডিসপোজাল কোর্স’ সম্পন্ন করেন। ‘কোর অব ইঞ্জিনিয়ারিং’-এর দক্ষ অফিসার হিসেবে তাঁর সুনাম ছিল।